Document ID: /roh_data/filtered/fineweb-2-filterrobots_roh.jsonl.gz/15801

In caricaturist era in dals pledaders
La polizia saja en tschertga da 2 delinquents. Els hajan para sajettà da l'ordaifer sin l'edifizi da la conferenza. In dals pledaders a la conferenza era il caricaturist svedais, Lars Vilks famus per sias caricaturas dal profet Mohammed. Plinavant saja l'ambassadur franzos stà preschent. Els na sajan betg vegnids blessads.
Premia da 150’000 dollars
Sin il caricaturist Vilks eri vegnì mess ina premia da 150’000 dollars per sia arrestaziun. Ina gruppa d’Al-Kaida da l’Irac aveva annunzià quella l’onn 2007 en l’internet. L’artist aveva exponì in dissegn dal profet Mohamed sco chaun ed era gia pliras giadas vegnì attatgà perquai.
RR novitads 18:00